**Zmluva**

**o poskytnutí štátnej pomoci a o užívaní nehnuteľnosti**

č. .............

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „poskytovateľ pomoci“)

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „príjemca pomoci“)

názov: ......................

sídlo: ......................

IČO: ......................

DIČ: ......................

IBAN: ......................

konajúci: ......................

kontaktný e-mail: ......................

korešpondenčná adresa: ......................

(ďalej len „zhotoviteľ“)

sa dohodli na uzavretí zmluvy o poskytnutí štátnej pomoci a o užívaní nehnuteľnosti

(ďalej len „zmluva“) podľa § 51 Občianskeho zákonníka a podľa § 17 ods. 4 zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci) v tomto znení:

**Preambula**

1. Poskytovateľom pomoci je ......................, o ktorom Vláda Slovenskej republiky uznesením č. .... zo dňa ..... podľa § 5 ods. 7 zákona č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. (ďalej len „zákon o envirozáťažiach“) rozhodla, že má zabezpečiť vykonanie povinností povinnej osoby podľa § 4 ods. 3 až 5 zákona o envirozáťažiach v prípadoch, ak pôvodca environmentálnej záťaže zanikol, zomrel alebo nie je možné určiť jeho právneho nástupcu.
2. Príjemca pomoci je (spolu)vlastníkom nehnuteľnosti – pozemku, vymedzenej v článku I bod 2 tejto zmluvy, na ktorej sa nachádza environmentálna záťaž evidovaná v registri environmentálnych záťaží pod označením ............ .
3. Na základe rozhodnutia Ministerstva životného prostredia Slovenskej republiky č. spisu: ..., č. záznamu: ... zo dňa .... bolo zastavené správne konanie vo veci určenia povinnej osoby pre environmentálnu záťaž evidovanú v registri environmentálnych záťaží pod označením ..........., pričom uznesením vlády Slovenskej republiky č. ... zo dňa ... bolo za povinné ministerstvo určené Ministerstvo životného prostredia Slovenskej republiky.
4. Zhotoviteľ je obchodnou spoločnosťou a zároveň držiteľom geologického oprávnenia č. ..., č. spisu: ...., č. záznamu: .... zo dňa .... na základe zmluvy o dielo uzavretej s poskytovateľom pomoci evidovanej v centrálnom registri zmlúv pod č. ... zhotoviteľom diela .... .

**Článok I Predmet zmluvy**

1. Predmetom tejto zmluvy je:
   1. poskytnutie štátnej pomoci jej prijímateľovi, ktorý je vlastníkom nehnuteľnosti vymedzenej v bode 2 tohto článku zo strany poskytovateľa pomoci a
   2. užívanie nehnuteľnosti vymedzenej v bode 2 tohto článku zo strany zhotoviteľa pre účel zabezpečenia sanácie environmentálnej záťaže .... .

Štátnou pomocou podľa tejto zmluvy sa rozumie podiel nákladov na sanačné práce vypočítaný podľa celkovej plochy sanovaného územia, znížený o zvýšenú hodnotu nehnuteľnosti vymedzenej v bode 2 tohto článku zmluvy (rozdiel hodnôt dotknutej nehnuteľnosti pred a po vykonaní sanácie určený znaleckým posudkom).

1. Príjemca pomoci je vlastníkom pozemku nachádzajúceho sa v okrese ...., v obci ..., katastrálne územie ...., evidovaný na LV č. ...., vedeným okresným úradom ................, parcela registra ...., parcela č. ..., veľkosť pozemku ...., druh pozemku .... (ďalej len „záujmová nehnuteľnosť“)
2. Príjemca pomoci prenecháva zhotoviteľovi záujmovú nehnuteľnosť výlučne za účelom realizácie geologických prác podľa geologického zákona a zákona o envirozáťažiach do užívania, a to konkrétne za účelom realizácie týchto činností:

3.1. ....

3.2. ...

1. Príjemca pomoci prenecháva zhotoviteľovi záujmovú nehnuteľnosť na dobu určitú a to na nevyhnutne potrebný čas určený na dosiahnutie účelu tejto zmluvy, pričom zhotoviteľ sa zaväzuje vykonať všetky sanačné práce najneskôr do .................. Tým nie je dotknuté ustanovenie čl. III body 1 až 3 tejto zmluvy.
2. Na záujmovú nehnuteľnosť sú okrem zhotoviteľa oprávnení vstupovať a túto v nevyhnutnej miere užívať aj subdodávatelia zhotoviteľa, a to len spôsobom a v rozsahu, ktorý nepresahuje rozsah činností vymedzených v bode 3 tohto článku.
3. Zhotoviteľ geologických prác oznámi príjemcovi pomoci začatie vykonávania geologických prác písomne, najmenej 15 dní vopred a skončenie geologických prác najneskôr v deň ukončenia realizovaných činností – sanácie environmentálnej záťaže.
4. Geologické práce budú vykonané v nevyhnutnom rozsahu, s minimálnym dopadom na majetok príjemcu pomoci a životné prostredie.
5. Príjemca pomoci sa zaväzuje strpieť výkon oprávnení zhotoviteľa a poskytovateľa pomoci podľa tejto zmluvy na záujmovej nehnuteľnosti v nevyhnutnom rozsahu a na nevyhnutne potrebný čas.

**Článok II Odplata za užívanie nehnuteľnosti**

1. Zhotoviteľ sa zaväzuje poskytnúť príjemcovi pomoci za užívanie záujmovej nehnuteľnosti jednorazovú náhradu, ktorá bola zmluvnými stranami dohodnutá vo výške .... eur.
2. Primeranú náhradu podľa predchádzajúceho bodu vyplatí zhotoviteľ príjemcovi pomoci v lehote do 15 dní od nadobudnutia účinnosti tejto zmluvy na bankový účet príjemcu pomoci uvedený v záhlaví tejto zmluvy.

**Článok III Audit a kontrola**

1. Príjemca pomoci a zhotoviteľ sa zaväzujú, že strpia výkon kontroly, auditu súvisiaceho s predmetom tejto zmluvy kedykoľvek počas platnosti a účinnosti tejto zmluvy, ako aj v období 5 rokov po ukončení realizácie sanačných prác a oprávneným osobám poskytne všetku potrebnú súčinnosť.
2. Oprávnené osoby na výkon kontroly a auditu sú:
   1. Ministerstvo životného prostredia Slovenskej republiky a ním poverené osoby,
   2. Najvyšší kontrolný úrad Slovenskej republiky,
   3. Úrad vládneho auditu,
   4. Certifikačný orgán a nimi poverené osoby,
   5. Orgán auditu, jeho spolupracujúce orgány a osoby poverené na výkon kontroly/auditu,
   6. Splnomocnení zástupcovia Európskej Komisie a Európskeho dvora audítorov,
   7. Orgán zabezpečujúci ochranu finančných záujmov Európskej únie,
   8. Slovenská agentúra životného prostredia
   9. Osoby prizvané subjektmi uvedenými v písm. (i) až (viii) v súlade s príslušnými právnymi predpismi Slovenskej republiky a právnymi aktmi Európskej únie.
3. Za strpenie výkonu kontroly alebo auditu a poskytnutie súčinnosti pri výkone kontroly alebo auditu neprináleží príjemcovi pomoci a zhotoviteľovi žiadna náhrada. Táto povinnosť trvá aj po zániku tejto zmluvy.
4. V prípade zmeny súvisiacich legislatívnych predpisov sú príjemca pomoci a zhotoviteľ povinní podriadiť sa kontrole príslušných orgánov tak, aby bol dosiahnutý účel sledovaný bodmi 1 až 3 tohto článku.

**Článok IV Doručovanie**

1. Doručovanie akýchkoľvek písomností na základe tejto zmluvy alebo v súvislosti s ňou medzi zmluvnými stranami (ďalej len „písomnosť“) sa rozumie doručenie písomnosti doporučene poštou s doručenkou preukazujúcou doručenie na adresu určenú v záhlaví zmluvy, doručenie kuriérom (kuriérskou službou) alebo osobné doručenie príslušnou zmluvnou stranou.
2. Za okamih doručenia písomnosti podľa tejto zmluvy sa považuje:
   1. deň, v ktorý zmluvná strana, ktorá je adresátom, odoprie doručovanú písomnosť prevziať (a to bez ohľadu na zvolený spôsob doručovania podľa čl. IV bod 1),
   2. ak je písomnosť doručovaná zmluvnej strane na adresu určenú v záhlaví zmluvy prostredníctvom pošty ako obsah poštovej zásielky aj deň, v ktorý (i) márne uplynie úložná doba určená poštou pre vyzdvihnutie si tejto zásielky, alebo (ii) je na tejto poštovej zásielke preukázateľne pracovníkom pošty vyznačená poznámka najmä, že „adresát sa odsťahoval“, „adresát je neznámy“, alebo iná poznámka podobného významu, ak sa súčasne táto poznámka zhodná so skutočnosťou.
3. Pre potreby doručovania prostredníctvom pošty sa použijú adresy zmluvných strán uvedené v záhlaví zmluvy, ibaže odosielajúcej zmluvnej strane adresát písomnosti písomne oznámil inú adresu určenú na doručovanie písomností. V prípade akejkoľvek zmeny adresy určenej na doručovanie písomností sa príslušná zmluvná strana zaväzuje o zmene adresy bezodkladne písomne informovať druhú zmluvnú stranu. V takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.
4. Zmluvné strany sa dohodli, že ich bežná komunikácia, v súvislosti s touto zmluvou, za ktorú nie je možné považovať ukončenie zmluvy, môže prebiehať v elektronickej podobe, a to prostredníctvom elektronickej správy (e-mailu).

**Článok V Práva a povinnosti zmluvných strán**

1. Príjemca pomoci je povinný strpieť nerušené užívanie predmetu zmluvy a vykonávanie sanačných prác v súlade s touto zmluvou a súvisiacimi právnymi predpismi a zabezpečiť zhotoviteľovi nerušený prístup k predmetu zmluvy.
2. Po skončení výkonu sanačných prác je zhotoviteľ povinný odovzdať príjemcovi pomoci predmet zmluvy v stave, v akom ho prevzal, s prihliadnutím na obvyklé opotrebenie a sanačné práce vykonané v súlade s touto zmluvou. Všetky náklady spojené s uvedením predmetu zmluvy do predošlého stavu znáša zhotoviteľ. Ak nie je možné alebo hospodársky účelné nahradiť spôsobenú škodu uvedením do predošlého stavu, príjemca pomoci má právo na náhradu škody v peniazoch.
3. Príjemca pomoci berie na vedomie skutočnosť, že počas trvania tejto zmluvy má povinnosť byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“) , ak sa na príjemcu pomoci uvedená povinnosť v zmysle zákona o registri partnerov verejného sektora vzťahuje. Porušenie povinnosti podľa tohto bodu bude považované za podstatné porušenie zmluvy a poskytovateľ pomoci ako aj zhotoviteľ budú oprávnení od nej odstúpiť a zmluva v zmysle čl. VI bod 1 zaniká pre všetky zmluvné strany.
4. V prípade ak príjemca pomoci má povinnosť zápisu do registra partnerov verejného sektora a poskytovateľ pomoci zistí, že v registri partnerov verejného sektora nie je zapísané overenie identifikácie konečného užívateľa výhod k 31. decembru kalendárneho roka alebo, ak v registri partnerov verejného sektora nie je zapísaná oprávnená osoba dlhšie ako 30 dní, bude to považované za podstatné porušenie tejto zmluvy a poskytovateľ pomoci bude oprávnený od nej okamžite odstúpiť.
5. Zhotoviteľ je povinný pri vzniku havarijného alebo mimoriadneho stavu z akýchkoľvek príčin oznámiť vzniknutú situáciu príjemcovi pomoci a za účelom zistenia príčin a dôsledkov havárie umožniť mu vstup na pozemok.
6. Zhotoviteľ je povinný umožniť príjemcovi pomoci vykonávať kontrolu dodržiavania podmienok zmluvy a na požiadanie obhliadku pozemku - predmetu zmluvy.
7. Zhotoviteľ je povinný oznámiť nákladovú štruktúru plnenia podľa tejto zmluvy na základe požiadavky poskytovateľa pomoci alebo oprávneného orgánu a nimi poverených subjektov a osôb, dodať podpornú dokumentáciu účtovného a iného charakteru za účelom doloženia požadovaných podkladov pre výkon kontroly.

**Článok VI Ukončenie zmluvy**

1. Ukončiť zmluvu pred uplynutím doby trvania zmluvy podľa čl. I bod 4, je možné písomnou dohodou o ukončení zmluvy uzatvorenou všetkými zmluvnými stranami alebo odstúpením od zmluvy.
2. Poskytovateľ pomoci je oprávnený odstúpiť od tejto zmluvy v prípade, že príjemca pomoci uviedol v čestnom vyhlásení príjemcu pomoci podľa Schémy štátnej pomoci na sanáciu environmentálnych záťaží v prípadoch, kedy zodpovednosť za sanáciu prechádza na štát v znení dodatku č. 1 (ďalej len „Schéma štátnej pomoci“) nepravdivé údaje ohľadom vyhlásenia, že nie je podnikom v ťažkostiach. Schéma štátnej pomoci je zverejnená v Obchodnom vestníku dňa 17. marca 2021.
3. Príjemca pomoci je v prípade odstúpenia od tejto zmluvy podľa bodu 2 zo strany poskytovateľa pomoci povinný poskytovateľovi pomoci uhradiť sumu zodpovedajúcu pomernej časti nákladov na sanačné práce v súvislosti s predmetom zmluvy.
4. Ukončením zmluvy podľa bodu 1 tohto článku zaniká záväzok pre všetky zmluvné strany, s výnimkou odstúpenia od zmluvy zo strany poskytovateľa pomoci. Ukončenie zmluvy podľa prvej vety tohto bodu neznamená zánik vzájomných peňažných nárokov medzi zmluvnými stranami, ktoré sú si zmluvné strany povinné vysporiadať. V prípade odstúpenia od zmluvy zo strany poskytovateľa pomoci jeho práva a povinnosti vyplývajúce z tejto zmluvy zanikajú s výnimkou nárokov, ktoré je oprávnený od zmluvných strán požadovať.

**Článok VII Všeobecné a záverečné ustanovenia**

1. Zhotoviteľ podpisom tejto zmluvy potvrdzuje, že bol s predmetom zmluvy oboznámený a zároveň potvrdzuje prevzatie záujmovej nehnuteľnosti za účelom užívania v súlade s touto dohodou.
2. Príjemca pomoci podpisom tejto zmluvy berie na vedomie skutočnosť, že nadobudnutím jej účinnosti mu je poskytnutá štátna pomoc vo výške ........... eur v zmysle Schémy štátnej pomoci.
3. Príjemca pomoci podpisom tejto zmluvy berie na vedomie skutočnosť, že uskutočnením sanačných prác podľa tejto zmluvy dôjde k zvýšeniu hodnoty predmetu zmluvy o ......... eur. Túto sumu je príjemca pomoci povinný uhradiť poskytovateľovi pomoci, a to do 60 dní od doručenia písomnej výzvy poskytovateľa pomoci na úhradu zvýšenej hodnoty pozemku, v zmysle Schémy štátnej pomoci.
4. Právne vzťahy touto zmluvou výslovne neupravené sa spravujú príslušnými ustanoveniami Občianskeho zákonníka, zákona o štátnej pomoci Schémy štátnej pomoci a súvisiacimi všeobecne záväznými právnymi predpismi.
5. Ak niektoré ustanovenia tejto zmluvy budú zmluvné strany, ich právni nástupcovia, príslušné súdy alebo iné kompetentné orgány považovať za neplatné alebo nevymáhateľné, potom takéto ustanovenia zmluvy budú neplatné iba v dotknutom a v najužšom možnom rozsahu, pričom zvyšná časť týchto ustanovení, ich význam a dôsledky, ako aj ostatné ustanovenia zmluvy zostanú aj naďalej v platnosti. Zmluvné strany alebo ich právni nástupcovia budú v danom prípade postupovať tak, aby účel ustanovení tejto zmluvy považovaných za nevymáhateľné alebo neplatné bol v maximálne možnej miere rešpektovaný a pre zmluvné strany, resp. ich právnych nástupcov právne záväzný vo forme umožňujúcej jeho právnu vymáhateľnosť.
6. Akékoľvek zmeny a doplnenia zmluvy, s výnimkou oznámenia o zmene korešpondenčnej adresy, môžu byť vykonané len písomným a očíslovaným dodatkom po vzájomnej zmluve všetkých zmluvných strán a podpísané oprávnenými zástupcami zmluvných strán. Zmluvné strany sa dohodli, že všetky zmeny a doplnenia tejto zmluvy budú uskutočnené v listinnej podobe.
7. Zmluva je vyhotovená v piatich vyhotoveniach, tri pre poskytovateľa pomoci, jedno pre príjemcu pomoci a jedno pre zhotoviteľa.
8. Zmluvné strany vyhlasujú, že zmluva neobsahuje žiadne informácie, ktoré sa nemôžu sprístupniť podľa ustanovení zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) s výnimkou osobných údajov a údajov, ktoré majú charakter bankového tajomstva.
9. Zmluva nadobúda platnosť jej podpísaním všetkými zmluvnými stranami a účinnosť v súlade s § 47a Občianskeho zákonníka a § 5a zákona o slobode informácií dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zmluvné strany berú na vedomie, že táto zmluva je povinne zverejňovanou zmluvou podľa zákona o slobode informácií a súhlasia s jej zverejnením v Centrálnom registri zmlúv vedenom Úradom vlády Slovenskej republiky. Ak je zmluva zverejnená viacerými spôsobmi, rozhodujúce pre nadobudnutie účinnosti tejto zmluvy je jej zverejnenie poskytovateľom pomoci.
10. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.
11. Neoddeliteľnou súčasťou tejto zmluvy sú tieto prílohy: (i) ....

Za príjemcu pomoci: Za zhotoviteľa:

V ................ dňa .............. V ................ dňa ..............

.......................................... ..........................................

Za poskytovateľa pomoci

V ................ dňa ..............

..........................................